**projektas**

**reg. Nr. T-111**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**DĖL akcinės benDrovės „Panevėžio energija“ 2019-2022 metų investicijų plano PASVALIO ŠILUMOS TINKLŲ RAJONE patikslinimo suderinimo**

2022 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos šilumos ūkio įstatymo 35 straipsniu, Lietuvos Respublikos energetikos įstatymo 15 straipsnio 3 dalimi, įgyvendindama Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos aprašo, patvirtinto Valstybinės energetikos reguliavimo tarybos 2019 m. balandžio 1 d. nutarimu Nr. O3E-93 „Dėl Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo tarnyboje tvarkos aprašo patvirtinimo“ (su visais aktualiais pakeitimais), 7.7 papunktį, vykdydama Šilumos tiekėjų investicinių planų derinimo su Savivaldybės taryba tvarkos aprašą, patvirtintą Pasvalio rajono savivaldybės tarybos 2008 m. rugsėjo 30 d. sprendimu Nr. T1-196 „Dėl šilumos tiekėjų investicinių planų derinimo su savivaldybės taryba tvarkos aprašo patvirtinimo“ (su visais aktualiais pakeitimais), atsižvelgdama į akcinės bendrovės „Panevėžio energija“ 2022 m. balandžio 25 d. raštą Nr. S22-010-0432 „Dėl investicijų derinimo“ bei į Šilumos tiekėjų investicinių planų derinimo komisijos 2022 m. gegužės 6 d. posėdžio protokolą Nr. ASI-293, Pasvalio rajono savivaldybės taryba nusprendžia

Derinti:

1. akcinės bendrovės „Panevėžio energija“ 2021 metų faktines investicijas: objektas - Šilumos tinklų rekonstravimas nuo taško „A“ prie Š-2 iki ŠK-4 su atšakomis Mikoliškyje; finansavimo šaltinis – bendrovės lėšos; planuojamo objekto vertė 62 tūkst. Eur; trumpa objekto charakteristika - 2DN32 iki DN80 mm, L 271 m;

2. akcinės bendrovės „Panevėžio energija“ 2019 – 2022 metų investicijų plano Pasvalio šilumos tinklų rajone, suderinto Pasvalio rajono savivaldybės tarybos 2021 m. birželio 23 d. sprendimu Nr. T1-139 „Dėl akcinės bendrovės „Panevėžio energija“ 2019-2022 metų investicijų plano Pasvalio šilumos tinklų rajone patikslinimo bei 2013-2017 metų investicijų į turto atnaujinimą – remontą suderinimo“ (toliau – Planas), patikslinimą, papildant Planą naujais 1.5 ir 2.5 papunkčiais bei pakeičiant jo 3.6 papunktį (pridedama)..

Sprendimas gali būti skundžiamas Valstybinei energetikos reguliavimo tarybai Lietuvos Respublikos šilumos ūkio įstatymo nustatyta tvarka.

Savivaldybės meras Gintautas Gegužinskas

Parengė

Pasvalio rajono savivaldybės administracijos

Vietinio ūkio ir plėtros skyriaus energetikos inžinierius

R. Gritėnas

2022-05-05

Suderinta DVS Nr. RTS-125

Pasvalio rajono savivaldybės tarybai

**AIŠKINAMASIS RAŠTAS**

**Dėl Ab „Panevėžio energija“ 2019–2022 metų investicijų plano patikslinimo bei AB „panevėžio energija“ 2013–2017 metų investicijų į turto atnaujinimą – remontą derinimo Aiškinamojo rašto pavadinimas turi sutapti su sprendimo projekto pavadinimu**

2022 m. gegužės d.

Pasvalys

**1. Problemos esmė.**

Sprendimo projektas parengtas atsižvelgiant į AB „Panevėžio energija“ 2022 m. balandžio 25 d. raštą Nr. S22-010-0432 „Dėl investicijų derinimo“, kuriuo prašoma papildomai suderinti plano tikslinimą ir turto atnaujinimą – remontą, didinantį ilgalaikio materialiojo turto vertę / ilginantį jo naudingo tarnavimo laiką Pasvalio mieste ir rajone.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia, investicijoms bus naudojamos bendrovės lėšos.

**4.Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.**

Savivaldybės administracija.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

PRIDEDAMA:

1. AB „Panevėžio energija“ 2022-04-25 raštas Nr. S22-010-0432 „Dėl investicijų derinimo“ aiškinamasis raštas, 2 lapai.

2. 2019-2022 investicijų plano patikslinimo lentele – 1 lapas.

**Ab „Panevėžio energija“AIŠKINAMASIS RAŠTAS**

**Dėl Ab „Panevėžio energija“ 2019–2022 metų investicijų plano patikslinimo bei AB „panevėžio energija“ 2013–2017 metų investicijų į turto atnaujinimą – remontą derinimo**

AB „Panevėžio energija“ investicijos savivaldybės tarybos derinimui teikiamos, remiantis:

1. Valstybinės energetikos reguliavimo tarybos (toliau - VERT) 2019 m. balandžio 1 d. Nr. O3E-93 nutarimu patvirtintu „Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos aprašu“ (2021-08-01 suvestinė redakcija; toliau - Aprašas). Apraše nurodoma, kad visos VERT derinimui teikiamos investicijos turi būti suderintos su savivaldybių tarybomis, su prašymu derinti investicijas pateikiant savivaldybių tarybų sprendimų dėl investicijų derinimo kopijas;

2. Lietuvos Respublikos šilumos ūkio įstatymo 10 skirsnio 35 straipsniu;

3. Lietuvos Respublikos energetikos įstatymo 3 skirsnio 15 straipsnio 3 punktu;

4. Lietuvos Respublikos vietos savivaldos įstatymo 2 skirsnio 6 straipsnio 30 punktu ir 4 skirsnio 16 straipsnio 4 punktu.

Priežastys, nulėmusios AB „Panevėžio energija“ investicijų plano patikslinimą: :

- 2019 – 2022 metų investicinis planas (toliau Planas) 2017 metais buvo ruošiamas ir su savivaldybės taryba derinamas kaip bazinės kainos dedamųjų nustatymo projekto sudedamoji dalis. Plano rengimo metu nebuvo tiksliai žinomos visos Europos Sąjungos paramos apimtys (toliau ES parama) – po Plano suderinimo savivaldybės taryboje, dalis kvietimų ES paramos gavimui nebuvo paskelbti, daliai naujai paskelbtų kvietimų keitėsi paramos gavimo apimtys ir sąlygos. Derinant Planą su savivaldybės taryba tokia situacija buvo įvertinta derinamo plano pastabose, numatant Plano investicijų perderinimo/patikslinimo galimybę;

- Investicijų planavimo neapibrėžtumo faktorius, lemiantis, kad Plano rengimo metu dalies naujai atsirandančių investicijų neįmanoma numatyti (intensyvesnis naujų vartotojų skaičiaus atsiradimas; įrangos ar įrenginių gedimai, lemiantys naujos įrangos/įrenginių įsigijimą; dėl kuro rinkos sąlygų pokyčių atsiradusi būtinybė investuoti į šilumos gamybos įrangą, siekiant sumažinti šilumos gamybos išlaidas; didesnių apimčių investicijų projektavimo metu atsirandanti būtinybė investuoti į naują arba praplėsti esamą infrastruktūrą ir pan.).

- Aprašo nuostatos ir VERT rekomendacijos, įvertinančios, kad optimaliausias investicijų teikimo derinimui variantas - jas įgyvendinant ir /ar įgyvendinus, kai žinoma tiksli investicijos vertė, atlikimo terminai, darbų apimtys, finansavimo šaltiniai;

- Aprašo 32 pozicijos nuostata, numatanti, kad investicijos, kurių pavadinimai, finansavimo šaltiniai, darbų apimtys pasikeičia, turi būti iš naujo suderintos su savivaldybių tarybomis.

Vadovaudamasi aukščiau išdėstytomis priežastimis, AB „Panevėžio energija“ (toliau - bendrovė) savivaldybės tarybos derinimui teikia AB „Panevėžio energija“ 2019 – 2022 metų investicijų plano Pasvalio šilumos tinklų rajone patikslinimą.

Tarybos derinimui teikiamos investicijos:

1. 2022 metų investicijos.

1.1. Gamyba. Gamybos srities investicijos susijusios su Lietuvos Respublikos Energetikos įstatymo trečio skirsnio 16 straipsnio 1 punktu („Energetikos įmonės vykdo veiklą taip, kad užtikrintų saugią, efektyvią, aplinką tausojančią energijos gamybą, energijos tiekimą, perdavimą, skirstymą iki perdavimo ar skirstymo sistemos sujungimo su vartotojo sistema vietos, neviršydamos nustatytų valstybės reguliuojamų kainų...“).

1.1.1. Didelio efektyvumo termofikacinė elektrinė Pasvalio RK. Naujai teikiama 2022 metų investicija, įgyvendinama bendrovės lėšomis. Bendrovė iš UAB „ENG“ gavo pasiūlymą už 185 tūkst. Eur įsigyti Mūšos g. 16, Pasvalys esančios Pasvalio RK-1 patalpose UAB „ENG“ 2010 m. įrengtą ir jos eksploatuotą 1,0 MW elektrinės ir 1,1 MW šiluminės galios didelio efektyvumo termofikacinę elektrinę su vidaus degimo varikliu, skirtu naudoti gamtines dujas (toliau – Elektrinė). Atsižvelgdama į esamą geopolitinę padėti Europos regione ir galimas neigiamas jos pasekmes, įtakosiančias ekstremalių situacijų atsiradimą (elektros energijos tiekimo sutrikimai ir su tuo susiję galimi šilumos tiekimo sutrikimai), bendrovė planuoja iš UAB „ENG“ įsigyti siūlomą Elektrinę.

Elektrinės įsigijimo privalumai:

- garantuotų patikimą elektros energijos tiekimą į Pasvalio RK (šiuo metu Pasvalio RK yra užtikrinama antra elektros energijos tiekimo patikimumo kategorija) net ir tais atvejais, jeigu būtų nutrauktas elektros energijos ir (-ar) gamtinių dujų tiekimas. Įsigijus Elektrinę, būtų numatomas jos vidaus degimo variklio pritaikymas ir skysto kuro naudojimui;

- padidintų šilumos gamybos patikimumą, Elektrinei atliekant rezervinio šilumos generavimo įrenginio funkciją;

- atsižvelgiant į paskutiniais metais susiklosčiusias elektros energijos kainas rinkoje, Elektrinę būtų galima panaudoti Pasvalio RK savų reikalų elektros energijos poreikiams patenkinti. Tai leistų ne tik sumažinti galutines šilumos kainas AB „Panevėžio energija“ tiekiamos šilumos vartotojams, bet ir padidinti Lietuvos vietinės elektros energijos gamybos dalį;

Papildomas Elektrinės įsigijimo argumentas - Lietuvai įgyvendinus sinchronizacijos su kontinentinės Europos tinklais projektą (atsijungus nuo senosios IPS/UPS sistemos), kai šalis taps savarankiška decentralizuotos Europos elektros energijos sistemos dalimi, Lietuvos įmonėms (tame skaičiuje ir AB „Panevėžio energija“) bus labai aktualu turėti nuosavus elektros energijos generavimo šaltinius, kurie leis balansuoti elektros energijos poreikį.

Investicijos įtaka šilumos kainai – 0,002 ct/kWh.

2. 2021 m. investicijos

2.1. Perdavimas. Perdavimo srities investicijos susijusios su Lietuvos Respublikos Energetikos įstatymo trečio skirsnio 16 straipsnio 1 punktu („Energetikos įmonės vykdo veiklą taip, kad užtikrintų saugią, efektyvią, aplinką tausojančią energijos gamybą, energijos tiekimą, perdavimą, skirstymą iki perdavimo ar skirstymo sistemos sujungimo su vartotojo sistema vietos, neviršydamos nustatytų valstybės reguliuojamų kainų...“).

2.2.1. Šilumos tinklų rekonstravimas nuo tšk „A“ prie Š-2 iki ŠK-4 su atšakomis Mikoliškyje. Naujai teikiama 2021 metų investicija, įgyvendinama bendrovės lėšomis. Nuo 1973 metų eksploatuojamų, susidėvėjusių, nepatikimų, didelės trūkimų rizikos šilumos tinklų rekonstravimo metu esami nuo 2D40 iki 2D100 mm šilumos tinklai buvo optimizuoti (šilumos tinklų diametras pritaikytas esamiems šilumos tiekimo poreikiams) ir pakeisti naujais, pramoniniu būdų izoliuotais bekanaliais vamzdžiais (nuo 2DN32 iki DN80 mm, šilumos tinklų ilgis – 271 m) taip užtikrinant patikimą šilumos tiekimą vartotojams. Investicijos vertė 62 tūkst. Eur, investicijos įtaka šilumos kainai – 0,00036 ct/kWh, šilumos nuostolių sumažėjimas po rekonstravimo – 145 MWh į metus.

3.1. Bendrųjų poreikių investicijos.

3.1.1. Transporto priemonės, įrengimai ir kiti mechanizmai, įranga (bendrųjų poreikių investicija, perderinama, 2021 metais pasikeitus investicijos vertei). Investicijai skirtos lėšos naudojamos AB „Panevėžio energija“ turimo transporto ir pagalbinio ūkio atnaujinimui ir užtikrina bendrovės pagrindinės veiklos, remontų ir investicijų, atliekamų ūkio būdu, savalaikį įvykdymą. Investicija susijusi su Lietuvos Respublikos Energetikos įstatymo trečio skirsnio 16 straipsnio 1 punktu („Energetikos įmonės vykdo veiklą taip, kad užtikrintų saugią, efektyvią, aplinką tausojančią energijos gamybą, energijos tiekimą, perdavimą, skirstymą iki perdavimo ar skirstymo sistemos sujungimo su vartotojo sistema vietos, neviršydamos nustatytų valstybės reguliuojamų kainų...“). Investicija planuojama, atsižvelgiant į faktinę investicijos įgyvendinimo patirtį ankstesniais metais, atnaujinimo būtinumą ir modeliuojant galimus orientacinius poreikius. Investicija įgyvendinama bendrovės lėšomis. 2017 metais, planuojant šią 2021 metų investiciją, buvo numatyta 2 tūkst. Eur pagalbinio ūkio atnaujinimui. 2021 metais darbams ūkio būdu (darbų, atliekamų ūkio būdu vertė mažesnė nei darbų rangos būdu) nupirkti suvirinimo aparatas, šlifuoklis, pneumosuktuvas, mobilus keltuvas, degiklis suvirinimo aparatui, ruletė ir manometras. Bendra investicijos vertė – 3 tūkst. Eur, investicijos įtaka šilumos kainai – 0,0001 ct/kWh.

IVS inžinierius

Remigijus Lipskis

SUDERINTA

Pasvalio rajono savivaldybės tarybos 2022 m.

sprendimu Nr. T1-

**AB „PANEVĖŽIO ENERGIJA“ 2019-2022 METŲ INVESTICIJŲ PLANO PASVALIO ŠILUMOS TINKLŲ RAJONE PATIKSLINIMAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Objekto pavadinimas | Finansavimo šaltinis | Planuojamo objekto vertė tūkst. Eur | Investicijos 2019 m. tūkst. Eur | Investicijos 2020 m. tūkst. Eur | Investicijos 2021 m. tūkst. Eur | Investicijos 2022 m. tūkst. Eur | Trumpa objekto charakteristika | Pastabos |
| 1. | Gamyba |  |  |  |  |  |  |  |  |
|  | Pasvalio ŠTR |  |  |  |  |  |  |  |  |
| 1.5. | Didelio efektyvumo termofikacinė elektrinė Pasvalio RK | Bendrovės lėšos | 185 | 0 | 0 | 0 | 185 | Galia: 1 MW elektrinė, 1,1 MW šiluminė | Investicija derinama |
| 2. | Perdavimas |  |  |  |  |  |  |  |  |
|  | Pasvalio ŠTR |  |  |  |  |  |  |  |  |
| 2.5. | Šilumos tinklų rekonstravimas nuo tšk „A“ prie Š-2 iki ŠK-4 su atšakomis Mikoliškyje | Bendrovės lėšos | 62 | 0 | 0 | 62 | 0 | 2DN32 iki DN80 mm, L 271 m | Investicija derinama |
| 3. | Bendrųjų poreikių investicijos |  |  |  |  |  |  |  |  |
|  | Pasvalio ŠTR |  |  |  |  |  |  |  |  |
| 3.6. | Transporto priemonės, įrengimai ir kiti mechanizmai, įranga | Bendrovės lėšos | 23 | 2 | 3 | 3 | 15 |  | Investicija derinama |

Pastaba. Eil. Nr. nurodomi kaip 2019 - 2022 metų investicijų plano numeracijos tęsinys: 1.5. ir 2.5 - naujos investicijos, 3.6. – tikslinama investicija